CELEX: 32008R0554
Language: lt
Date: 2008-06-17 00:00:00
Title: 2008 m. birželio 17 d. Komisijos reglamentas (EB) Nr. 554/2008 dėl leidimo naudoti 6-fitazę ( Quantum Phytase) kaip pašarų priedą (Tekstas svarbus EEE)

18.6.2008   
            
            
               LT
            
            
               Europos Sąjungos oficialusis leidinys
            
            
               L 158/14
            
         
      KOMISIJOS REGLAMENTAS (EB) Nr. 554/2008
   2008 m. birželio 17 d.
   dėl leidimo naudoti 6-fitazę (Quantum Phytase) kaip pašarų priedą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos Bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 numatytas leidimas priedams, skirtiems naudoti gyvūnų mityboje, ir tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą šio reglamento priede nurodytam preparatui. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (3)
            
            
               Prašymas pateiktas dėl leidimo fermentinį preparatą 6-fitazę (Quantum Phytase), pagamintą iš Pichia pastoris (DSM 15927) kaip mėsiniams viščiukams, vištoms dedeklėms, mėsiniams kalakutams, mėsinėms antims ir nujunkytiems paršeliams skirtą pašarų priedą. Pašarų priedas priskirtinas priedų kategorijai „zootechniniai priedai“.
            
         
               (4)
            
            
               Europos maisto saugos tarnyba (toliau – Tarnyba) 2007 m. vasario 1 d. ir 2008 m. sausio 30 d. pateiktoje nuomonėje (2) padarė išvadą, kad fermentinis preparatas 6-fitazė, gaunamas iš Pichia pastoris (DSM 15927), nedaro nepageidaujamo poveikio gyvūnams, vartotojams ar aplinkai ir kad yra veiksmingas gerinant pašarų virškinimą (pagrįsta pareiškėjo pateiktais duomenimis). Ji taip pat padarė išvadą, kad šis produktas šiek tiek dirgina ir sukelia odos jautrumą, be to, gali sąlygoti kvėpavimo takų jautrumą. Tarnyba nemano, kad reikia nustatyti konkrečius stebėsenos po patiekimo rinkai reikalavimus. Be to, ji patvirtina pašarų priedo kiekio pašaruose analizės metodo ataskaitą, kurią pateikė Reglamente (EB) Nr. 1831/2003 nurodyta Bendrijos etaloninė laboratorija.
            
         
               (5)
            
            
               Šio preparato vertinimas rodo, kad laikomasi Reglamento (EB) Nr. 1831/2003 5 straipsnyje nustatytų leidimo išdavimo sąlygų. Todėl reikėtų leisti naudoti preparatą, nurodytą šio reglamento priede, kaip virškinimo stimuliatorių. Turėtų būti pateiktos priemonės, kaip apsaugoti vartotojus nuo tarnybos išvadoje nurodyto pavojaus.
            
         
               (6)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip priedą gyvūnų mityboje tame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. birželio 17 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      (2)  Priedų ir produktų arba medžiagų, skirtų gyvūnų pašarams, mokslinės grupės ir Genetiškai modifikuotų organizmų mokslinės grupės nuomonė dėl „Produkto Quantum Phytase 5000 L ir Quantum Phytase 2500 D (6-fitazė), naudojamo kaip mėsinių viščiukų, vištų dedeklių, mėsinių kalakutų, mėsinių ančių ir nujunkytų paršelių pašaro priedo, saugos ir veiksmingumo“. EMST leidinys (2008 m.) 627, p. 1.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
                  (Prekinis pavadinimas)
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Ilgiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Aktyvumo vienetai kilograme visaverčio pašaro, kurio drėgnis yra 12 %
               
            
                  Zootechninių priedų kategorija. Funkcinė grupė: virškinimo stimuliatoriai
               
            
                  4a5
               
               
                  AB Enzyme GmbH
               
               
                  6-fitazė
                  EB 3.1.3.26
                  (Quantum Phytase 2500 D
                  (Quantum Phytase 5000 L)
               
               
                  
                               
                           
                           
                              
                                 Priedo sudėtis
                              
                              6-fitazė, pagaminta iš Pichia pastoris (DSM 15927), kurios mažiausias aktyvumas:
                              
                                           
                                       
                                       
                                          kieto pavidalo: 2 500 FTU/g (1)
                                          
                                       
                                    
                                           
                                       
                                       
                                          skysto pavidalo: 5 000 FTU/ml
                                       
                                    
                        
                               
                           
                           
                              
                                 Veikliosios medžiagos apibūdinimas
                              
                              6-fitazė, pagaminta iš Pichia pastoris (DSM 15927)
                              
                           
                        
                               
                           
                           
                              
                                 Analizės metodas
                                  (2)
                              
                              Kolorimetrinis metodas, pagrįstas vanadžio molibdato reakcija su organiniu fosfatu, kuris išgaunamas įvykus fitato, turinčio substrato (natrio fosfato), reakcijai esant pH 5,5 ir 37 °C temperatūrai.
                           
                        
               
                  Mėsiniai viščiukai
               
               
                  —
               
               
                  500 FTU
               
               
                  —
               
               
                  
                              1.
                           
                           
                              Priedo ir premikso naudojimo instrukcijose nurodyti laikymo temperatūrą, laiką ir stabilumą granuliuojant.
                           
                        
                              2.
                           
                           
                              Rekomenduojama dozė vienam kilogramui visaverčio pašaro:
                              
                                          —
                                       
                                       
                                          mėsiniams viščiukams: 500–2 500 FTU,
                                       
                                    
                                          —
                                       
                                       
                                          vištoms dedeklėms: 2 000 FTU,
                                       
                                    
                                          —
                                       
                                       
                                          mėsinėms antims: 250–2 000 FTU,
                                       
                                    
                                          —
                                       
                                       
                                          mėsiniams kalakutams: 1 000–2 700 FTU
                                       
                                    
                                          —
                                       
                                       
                                          nujunkytiems paršeliams: 100–2 500 FTU.
                                       
                                    
                        
                              3.
                           
                           
                              Skirtas naudoti kombinuotuosiuose pašaruose, kuriuose daugiau kaip 0,25 % fitino, jungiančio fosforą.
                           
                        
                              4.
                           
                           
                              Naudoti nujunkytiems paršeliams maždaug iki 35 kg.
                           
                        
                              5.
                           
                           
                              Dėl saugos: tvarkant produktą reikia dėvėti kvėpavimo takų apsaugą, saugos akinius ir pirštines.
                           
                        
               
                  2018 m. liepos 8 d.
               
            
                  Vištos dedeklės
               
               
                  —
               
               
                  2 000 FTU
               
               
                  —
               
            
                  Mėsinės antys
               
               
                  —
               
               
                  250 FTU
               
               
                  —
               
            
                  Mėsiniai kalakutai
               
               
                  —
               
               
                  1 000 FTU
               
               
                  —
               
            
                  Paršeliai (nujunkyti)
               
               
                  —
               
               
                  100 FTU
               
               
                  —
               
            
         (1)  1 FTU yra fermento kiekis, atpalaiduojantis 1 mikromolį neorganinio fosfato per minutę iš natrio fitato, esant pH 5,5 ir 37 °C temperatūroje.
      
         (2)  Išsamų analizės metodų aprašymą galima rasti Bendrijos etaloninės laboratorijos interneto svetainėje www.irmm.jrc.be/crl-feed-additives